CELEX: 62011TN0517
Language: da
Date: 2011-09-29 00:00:00
Title: Sag T-517/11: Sag anlagt den 29. september 2011 — United States Polo Association mod KHIM — Polo/Lauren (Gengivelse af to polo-spillere)

3.12.2011   
            
            
               DA
            
            
               Den Europæiske Unions Tidende
            
            
               C 355/22
            
         Sag anlagt den 29. september 2011 — United States Polo Association mod KHIM — Polo/Lauren (Gengivelse af to polo-spillere)
   (Sag T-517/11)
   2011/C 355/41
   Stævningen er affattet på engelsk
   
      Parter
   
   
      Sagsøger: United States Polo Association (Kentucky, USA) (ved advokaterne P. Goldenbaum, I. Rohr og T. Melchert)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: The Polo/Lauren Company, LP (New York, USA)
   
      Sagsøgerens påstande
   
   
               —
            
            
               Afgørelse truffet den 17. juni 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 1107/2010-2) annulleres.
            
         
               —
            
            
               Harmoniseringskontoret tilpligtes at bære sine egne omkostninger og betale sagsøgerens omkostninger.
            
         
               —
            
            
               Den anden part i sagen for appelkammeret tilpligtes at bære sine egne omkostninger, såfremt denne intervenerer i sagen.
            
         
      Søgsmålsgrunde og væsentligste argumenter
   
   
      Ansøger om EF-varemærket: United States Polo Association
   
      Det omhandlede EF-varemærke: EF-varemærkeansøgning af figurmærket, der gengiver to polo-spillere for varer i klasse 3 — EF-varemærkeregistrering nr. 5997473
   
      Indehaver af det i indsigelsessagen påberåbte varemærke eller tegn: The Polo/Lauren Company, LP
   
      Det påberåbte varemærke eller tegn: Fransk varemærkeregistrering nr. 1441630 af figurmærket, der gengiver en polo-spiller for varer og tjenesteydelser i klasse 3, 9, 14, 16, 18, 24, 25 og 35; spansk varemærkeregistrering nr. 878316 af figurmærket, der gengiver en polo-spiller for varer i klasse 3; varemærkeregistrering i Det Forenede Kongerige nr. 2172123 af figurmærket, der gengiver en polo-spiller for varer i klasse 3; tysk varemærkeregistrering nr. 1070650 af figurmærket, der gengiver en polo-spiller for varer i klasse 3; EF-varemærkeregistrering nr. 4236527 af det tredimensionelle varemærke, der gengiver en flaske med en polo-spiller for varer i klasse 3
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 20, stk. 7, og artikel 53, litra a), i Kommissionens forordning nr. 2868/95, og tilsidesættelse af artikel 80, stk. 1, i Rådets forordning nr. 207/2009, idet appelkammeret meddelte indsigelsessagens parter sin afgørelse af 19. juli 2011 uden at tage hensyn til deres fælles anmodning af 18. juli 2011 om udsættelse af sagen, og dernæst afslog at tilbagekalde afgørelsen og at suspendere sagens behandling. Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret fejlagtigt fastslog, at artikel 8, stk. 1, litra b), var til hinder for registrering af varemærkeansøgningen. Der er ikke risiko forveksling mellem de omtvistede varemærker.